section_heading: Zavjetna slika
paragraph_text: Konzervacija-restauracija slike zajedno s oltarom bila je 1983. godine. Restaurirana je u Zagrebu i potom prenijeta je u Gospino svetište u Remetama. Ondje su po nju nju došli hodočasnici iz Sarajeva te s njom produžili u Mariju Bistricu. Poslije toga su skupa s ondašnjim nadbiskupom Markom Jozinovićem vratili zavjetnu sliku na Stup. Uoči blagdana Velike Gospe iste godine, 14. kolovoza je na Stupu kardinal Franjo Kuharić u nazočnosti mnoštva vjernika svečano okrunio svete likove Isusa i Marije zlatnim krunama. To je bilo prvi puta u povijesti da je jedan kardinal stupio na tlo Bosne i Hercegovine.